CELEX: 32020R1752
Language: el
Date: 2020-11-23 00:00:00
Title: Εκτελεστικός κανονισμός (ΕΕ) 2020/1752 της Επιτροπής της 23ης Νοεμβρίου 2020 για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση της Αυστραλίας στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών (Κείμενο που παρουσιάζει ενδιαφέρον για τον ΕΟΧ)

24.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 394/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1752 ΤΗΣ ΕΠΙΤΡΟΠΗΣ
         της 23ης Νοεμβρίου 2020
         για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση της Αυστραλίας στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο, το άρθρο 8 παράγραφος 4 και το άρθρο 9 παράγραφος 4,
         Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1, το άρθρο 24 παράγραφος 2 και το άρθρο 25 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 798/2008 της Επιτροπής (3) καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω της Ένωσης, συμπεριλαμβανομένης της αποθήκευσης κατά τη διαμετακόμιση, πουλερικών και προϊόντων πουλερικών (στο εξής: βασικά προϊόντα). Προβλέπει ότι στην Ένωση εισάγονται ή διαμετακομίζονται βασικά προϊόντα μόνο από τις τρίτες χώρες, τα εδάφη, τις ζώνες ή τα διαμερίσματα που απαριθμούνται στις στήλες 1 και 3 του πίνακα στο μέρος 1 του παραρτήματος I.
                  
               
                     (2)
                  
                  
                     Ο κανονισμός (ΕΚ) αριθ. 798/2008 καθορίζει επίσης τους όρους βάσει των οποίων αποφασίζεται αν μια τρίτη χώρα, ένα έδαφος, μια ζώνη ή ένα διαμέρισμα πρέπει ή δεν πρέπει να θεωρείται απαλλαγμένη/-ο από την υψηλής παθογονικότητας γρίπη των πτηνών (HPAI).
                  
               
                     (3)
                  
                  
                     Η Αυστραλία απαριθμείται στον πίνακα στο μέρος 1 του παραρτήματος I του κανονισμού (ΕΚ) αριθ. 798/2008 ως τρίτη χώρα από την οποία δεν περιορίζονται οι εισαγωγές βασικών προϊόντων στην Ένωση και η διαμετακόμισή τους μέσω αυτής λόγω της παρουσίας υψηλής παθογονικότητας γρίπης των πτηνών (HPAI).
                  
               
                     (4)
                  
                  
                     Στις 31 Ιουλίου 2020 η Αυστραλία επιβεβαίωσε στον Παγκόσμιο Οργανισμό για την Υγεία των Ζώων (ΟΙΕ) την παρουσία HPAI του υποτύπου H7N7 σε πτηνοτροφική εκμετάλλευση στο Lethbridge, Victoria. Λόγω της επιβεβαιωμένης εστίας HPAI η Αυστραλία δεν μπορεί πλέον να θεωρείται απαλλαγμένη από την εν λόγω νόσο και οι κτηνιατρικές αρχές της Αυστραλίας δεν είναι σε θέση να πιστοποιήσουν τις αποστολές των βασικών προϊόντων που προορίζονται για εισαγωγή ή διαμετακόμιση μέσω της Ένωσης.
                  
               
                     (5)
                  
                  
                     Η καταχώριση για την Αυστραλία στον πίνακα στο μέρος 1 του παραρτήματος I του κανονισμού (ΕΚ) αριθ. 798/2008 θα πρέπει, συνεπώς, να τροποποιηθεί για να ληφθεί υπόψη η τρέχουσα επιδημιολογική κατάσταση στην εν λόγω τρίτη χώρα λόγω της τρέχουσας εστίας HPAI. Για λόγους σαφήνειας και ασφάλειας δικαίου, είναι σκόπιμο να αναφερθεί στο ίδιο παράρτημα η ημερομηνία από την οποία η εν λόγω χώρα δεν μπορεί πλέον να θεωρείται απαλλαγμένη από την HPAI. Με τον τρόπο αυτό διασφαλίζεται επίσης ότι, όταν η Αυστραλία καταφέρει μελλοντικά να απαλλαγεί εκ νέου από την HPAI και οριστεί ημερομηνία έναρξης, οι αποστολές των εν λόγω προϊόντων που παράχθηκαν μετά την ημερομηνία λήξης και πριν από την εν λόγω ημερομηνία έναρξης δεν θα είναι επιλέξιμες για εισαγωγή στην Ένωση.
                  
               
                     (6)
                  
                  
                     Κατά συνέπεια, το παράρτημα I του κανονισμού (ΕΚ) αριθ. 798/2008 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το μέρος 1 του παραρτήματος I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 18 της 23.1.2003, σ. 11.
         
            (2)  ΕΕ L 343 της 22.12.2009, σ. 74.
         
            (3)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).
      
      
         
            ΠΑΡΑΡΤΗΜΑ
            Στο μέρος 1 του παραρτήματος I του κανονισμού (ΕΚ) αριθ. 798/2008 η καταχώριση για την Αυστραλία αντικαθίσταται από το ακόλουθο κείμενο:
            
               
                           Κωδικός ISO και ονομασία της τρίτης χώρας ή εδάφους
                        
                        
                           Κωδικός της τρίτης χώρας, εδάφους, ζώνης ή διαμερίσματος
                        
                        
                           Περιγραφή της τρίτης χώρας, εδάφους, ζώνης ή διαμερίσματος
                        
                        
                           Κτηνιατρικό πιστοποιητικό
                        
                        
                           Ειδικοί όροι
                        
                        
                           Ειδικοί όροι
                        
                        
                           Καθεστώς επιτήρησης της γρίπης των πτηνών
                        
                        
                           Καθεστώς εμβολιασμού κατά της γρίπης των πτηνών
                        
                        
                           Καθεστώς ελέγχου της σαλμονέλας(6)
                           
                        
                     
                           Υπόδειγμα/-δείγματα
                        
                        
                           Συμπληρωματικές εγγυήσεις
                        
                        
                           Ημερομηνία λήξης(1)
                           
                        
                        
                           Ημερομηνία έναρξης(2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           «AU — Αυστραλία
                        
                        
                           AU-0
                        
                        
                           Ολόκληρη η χώρα
                        
                        
                           SPF
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4
                        
                     
                           BPP, DOC, HEP, SRP, LT20
                        
                        
                            
                        
                        
                            
                        
                        
                           31.7.2020
                        
                        
                            
                        
                        
                            
                        
                        
                            
                        
                        
                           S0, ST0»
                        
                     
                           BPR
                        
                        
                           I
                        
                        
                            
                        
                        
                            
                        
                        
                            
                        
                        
                            
                        
                     
                           DOR
                        
                        
                           II
                        
                        
                            
                        
                        
                            
                        
                        
                            
                        
                        
                            
                        
                     
                           HER
                        
                        
                           III
                        
                        
                            
                        
                        
                            
                        
                        
                            
                        
                        
                            
                        
                     
                           POU
                        
                        
                           VI
                        
                        
                            
                        
                        
                            
                        
                        
                            
                        
                        
                            
                        
                     
                           RAT
                        
                        
                           VII